Kambi za wachawi

Kambi za Wachawi ni makazi ambapo wanawake ambao wamekuwa wakishutumiwa kuwa wachawi nchini Ghana wanaweza kukimbilia kwa ajili ya kupata usalama. Wanawake katika kambi kama hizo wameshutumiwa kwa uchawi kwa sababu mbalimbali, ikiwa ni pamoja na ugonjwa wa akili. Baadhi ya kambi zinadhaniwa kuwa ziliundwa mwanzoni mwa karne ya 20. Serikali ya Ghana imeanza kuchukua hatua za kuondoa kambi hizo.https://www.actionaid.org.uk/sites/default/files/publications/condemned_without_trial_women_and_witchcraft_in_ghana_report_september_2012.pdf

 Maelezo 
Wanawake wanaoshukiwa kuwa wachawi wakati mwingine hukimbilia kwenye makazi ya wachawi kwa usalama wao ili kuepuka kuuawa na majirani zao.http://www.dw.com/en/ghana-witchcraft-accusations-put-lives-at-risk/a-35988061

Wanawake wengi katika kambi hizo ni wajane na wanashutumiwa na ndugu zao kwani wanaaminika kuwa wanaua waume zao kwa uchawi ili kukamata mali za marehemu. Wanawake wengi waliopo katika kambi za wachawi  wanaugua ugonjwa wa akili, jambo ambalo halieleweki vizuri nchini Ghana. Katika kambi moja huko Gambaga upande wa kaskazini wanawake hupewa ulinzi na chifu wa eneo hilo na wao humlipa kwa kufanya kazi katika mashamba yake.Muungano wa Kampeni ya Kupambana na Madai ya Uchawi-Ghana (AWACC-Ghana) umeripoti kwamba idadi ya watu waliotengwa wanaoishi katika kambi za wachawi inaongezeka na kwamba ugavi wa chakula huko hautoshi.

 Maeneo 
Kuna jumla ya kambi sita za wachawi nchini Ghana ambazo zina fahamika, zenye jumla ya takriban wanawake  wapatao 1,000. Kambi hizo ziko Bonyasi, Gambaga, Gnani, Kpatinga, Kukuo na Naabuli zote ziko Kaskazini mwa Ghana.Baadhi ya kambi hizo zinadhaniwa kuwa ziliundwa zaidi ya miaka 100 iliyopita.https://www.bbc.com/news/magazine-19437130http://www.whrin.org/wp-content/uploads/2013/04/Witch-Camp-Report-2011.pdfhttps://www.actionaid.org.uk/sites/default/files/doc_lib/ghana_report_single_pages.pdfhttps://ec.europa.eu/europeaid/sites/devco/files/article-lucyadams_en.pdfSerikali ya Ghana imetangaza nia yake ya kufunga kambi hizo na kuelimisha umma kwamba hakuna uchawi. Mnamo Desemba mwaka 2014 Waziri wa Jinsia na Ulinzi wa Kijamii Nana Oye Lithur alivunja kambi ya Bonyasi iliyoko katika Wilaya ya Gonja ya Kati na kuwaunganisha tena wakazi wake katika familia zao. Ilipofika mwaka 2015 tayari serikali ya Ghana ilikuwa imefanikiwa kufunga kambi nyingi za wachawi nchini humo.

 Soma pia 
 Kambi ya Wachawi ya Ghambaga

 Marejeo 

 Viungo vya nje 
 https://www.theguardian.com/global-development/video/2010/nov/25/witches-gambaga-ghana Video na Yaba Badoe Kuhusu Kambi za Wanawake wa Ghana 

Jamii:USLW Iringa
Jamii:Utamaduni wa Ghana
Jamii:Wanawake
Jamii:Dini barani Afrika
Jamii:1lib1ref 2023